CELEX: 32006D0195
Language: da
Date: 2006-03-02 00:00:00
Title: 2006/195/EF: Kommissionens beslutning af  2. marts 2006  om EF-tilskud i 2006 til visse EF-referencelaboratorier på veterinær- og sundhedsområdet (restkoncentrationer)  (meddelt under nummer K(2006) 604)

9.3.2006   
            
            
               DA
            
            
               Den Europæiske Unions Tidende
            
            
               L 70/78
            
         
      KOMMISSIONENS BESLUTNING
   
   af 2. marts 2006
   om EF-tilskud i 2006 til visse EF-referencelaboratorier på veterinær- og sundhedsområdet (restkoncentrationer)
   (meddelt under nummer K(2006) 604)
   (Kun den franske, den italienske, den nederlandske og den tyske udgave er autentiske)
   (2006/195/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 28, stk. 2, og
   ud fra følgende betragtninger:
   
               (1)
            
            
               I henhold til beslutning 90/424/EØF skal Fællesskabet medvirke til at øge veterinærkontrollens effektivitet ved at yde finansiel støtte til referencelaboratorier. Der kan på visse betingelser ydes fællesskabsstøtte til ethvert referencelaboratorium, der er udpeget som sådant i overensstemmelse med Fællesskabets veterinærbestemmelser.
            
         
               (2)
            
            
               I henhold til Kommissionens forordning (EF) nr. 156/2004 af 29. januar 2004 om EF-tilskud til EF-referencelaboratorier i henhold til artikel 28 i beslutning 90/424/EØF (2) kan der udbetales EF-tilskud, hvis de godkendte arbejdsprogrammer gennemføres effektivt, og støttemodtagerne forelægger al den nødvendige dokumentation inden for den fastsatte frist.
            
         
               (3)
            
            
               Kommissionen har foretaget en vurdering af de arbejdsprogrammer og dertil hørende budgetter, som EF-referencelaboratorierne har forelagt for 2006.
            
         
               (4)
            
            
               Fællesskabet bør derfor yde finansiel støtte til de EF-referencelaboratorier, der er udpeget til at varetage de funktioner og opgaver, der er fastlagt i Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (3).
            
         
               (5)
            
            
               Der bør endvidere ydes supplerende tilskud til afholdelse af workshopper inden for EF-referencelaboratoriernes ansvarsområder.
            
         
               (6)
            
            
               I henhold til artikel 3, stk. 2, i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (4) finansieres veterinær- og plantesundhedsforanstaltninger, som foretages efter Fællesskabets regler, af Den Europæiske Udviklings- og Garantifond for Landbruget, Garantisektionen. Hvad angår finanskontrollen finder artikel 8 og 9 i forordning (EF) nr. 1258/1999 anvendelse på denne beslutning.
            
         
               (7)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   1.   Der ydes EF-tilskud til Tyskland til de funktioner og opgaver, der er omhandlet i bilag V, kapitel 2, til direktiv 96/23/EF, og som skal varetages af Bundesamt für Verbraucherschutz und Lebensmittelsicherheit (tidligere Bundesinstitut für gesundheitlichen Verbraucherschutz und Veterinärmedizin (BGVV)), Berlin, Tyskland, med henblik på påvisning af restkoncentrationer af visse stoffer.
   I perioden 1. januar 2006-31. december 2006 andrager EF-tilskuddet højst 425 000 EUR.
   2.   Ud over det i stk. 1 nævnte maksimumsbeløb yder Fællesskabet tilskud til Tyskland til det i stk. 1 nævnte laboratoriums afholdelse af en workshop. Dette tilskud andrager højst 30 000 EUR.
   Artikel 2
   1.   Der ydes EF-tilskud til Frankrig til de funktioner og opgaver, der er omhandlet i bilag V, kapitel 2, til direktiv 96/23/EF, og som skal varetages af Laboratoire d'études et de recherches sur les médicaments vétérinaires et les désinfectants de L'Agence française de sécurité sanitaire des aliments (tidligere Laboratoire des médicaments vétérinaires (CNEVA-LMV)), Fougères, Frankrig, med henblik på påvisning af restkoncentrationer af visse stoffer.
   I perioden 1. januar 2006-31. december 2006 andrager EF-tilskuddet højst 425 000 EUR.
   2.   Ud over det i stk. 1 nævnte maksimumsbeløb yder Fællesskabet tilskud til Frankrig til det i stk. 1 nævnte laboratoriums afholdelse af en workshop. Dette tilskud andrager højst 30 000 EUR.
   Artikel 3
   1.   Der ydes EF-tilskud til Italien til de funktioner og opgaver, der er omhandlet i bilag V, kapitel 2, til direktiv 96/23/EF, og som skal varetages af Istituto Superiore di Sanità, Rom, Italien, med henblik på påvisning af restkoncentrationer af visse stoffer.
   I perioden 1. januar 2006-31. december 2006 andrager EF-tilskuddet højst 255 000 EUR.
   2.   Ud over det i stk. 1 nævnte maksimumsbeløb yder Fællesskabet tilskud til Italien til det i stk. 1 nævnte laboratoriums afholdelse af en workshop. Dette tilskud andrager højst 30 000 EUR.
   Artikel 4
   1.   Der ydes EF-tilskud til Nederlandene til de funktioner og opgaver, der er omhandlet i bilag V, kapitel 2, til direktiv 96/23/EF, og som skal varetages af Rijksinstituut voor Volksgezondheid en Milieuhygiëne (RIVM), Bilthoven, Nederlandene, med henblik på påvisning af restkoncentrationer af visse stoffer.
   I perioden 1. januar 2006-31. december 2006 andrager EF-tilskuddet højst 425 000 EUR.
   2.   Ud over det i stk. 1 nævnte maksimumsbeløb yder Fællesskabet tilskud til Nederlandene til det i stk. 1 nævnte laboratoriums afholdelse af en workshop. Dette tilskud andrager højst 30 000 EUR.
   Artikel 5
   Denne beslutning er rettet til Forbundsrepublikken Tyskland, Den Franske Republik, Den Italienske Republik og Kongeriget Nederlandene.
   
      Udfærdiget i Bruxelles, den 2. marts 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved beslutning 2006/53/EF (EUT L 29 af 2.2.2006, s. 37).
   
      (2)  EUT L 27 af 30.1.2004, s. 5.
   
      (3)  EFT L 125 af 23.5.1996, s. 10. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1). Berigtiget ved EUT L 191 af 28.5.2004, s. 1).
   
      (4)  EFT L 160 af 26.6.1999, s. 103.